Margių karjeras
55°37′54″ š. pl. 21°23′30″ r. ilg.﻿ / ﻿55.63167°š. pl. 21.39167°r. ilg.﻿ / 55.63167; 21.39167 Margių karjeras – karjero tvenkinys Lietuvoje, Klaipėdos rajone, 8,5 km į pietus nuo Gargždų. Sudarytas iškasus smėlį ir žvyrą ir prisipildžius vandens. Tvenkinio ilgis iš šiaurės rytų į pietvakarius – 0,56 km, plotis – iki 0,51 km. Altitudė 23,7 m. Krantai žemi. Aplinkui plyti pievos, dirbami laukai, į pietus yra išeksploatuotas pelkėjantis karjeras. Vakarinėje pakrantėje įsikūręs Margių kaimas, į rytus – Gelžinių kaimas. Tvenkinys nenutekantis, priklauso Agluonos upės baseinui. Rytinėje pakrantėje tebevyksta kasybos darbai.